Liepupe kirik

Liepupe kirik on luteri kirik Lätis Limbaži piirkonnas Liepupe vallas Jelgavkrastis. See oli Liepupe kihelkonnakirik.

Kirik ja selle kabel on riikliku kaitse all olevad arhitektuurimälestised.Liepupes luterāņu baznīca ar kapelu Läti kultuurimälestiste register

Liepupe kirikumõisa maad, millel kirik asub, olevat piiskop Michael Hildebrandile aastal 1501 koostatud aruande põhjal eraldatud juba aastal 1372.Materialen zur Kirchengechichte, E. H. von Busch lk. 519 Liepupes oli kirik ka varem, kirikuraamatust on teada, et seal laulatati aastal 1744 parun Münchhausen. Kiriku (või pigem kabeli) varemed on praeguse kirikuhoone lähistel säilinud.

Praegune kirik rajati piirkonda aastail 1777–1783. Hoone on ebahariliku planeeringuga, nimelt ei asu altar mitte kirikulöövi otsas, vaid keskel, kantsli all.Liepupes evaņģēliski luteriskā baznīca vietas.lv

29. novembril 1971 oli kirikus tulekahju. Tuli hävitas hoone sisustuse, tulle jäid ka orel ja kiriku arhiiv. Hoone jäi tühjalt seisma. Kirikut asuti taastama aastal 1989, taastatud hoone pühitseti sisse 22. mail 1999.Liepupes luterāņu baznīca visitsalacgriva.lv

Liepupe kirikuaia männid on looduskaitse all.Latvijas īpaši aizsargājamām dabas teritorijām dabas datu pārvaldības sistēmā OZOLS

 Viited 

 Välislingid 

Kategooria:Liepupe kihelkond
Kategooria:Läti luteriusu kirikud
Kategooria:Limbaži piirkond
Kategooria:Läti Evangeelne Luterlik Kirik